**ВЪТРЕШНИ ПРАВИЛА на Фондация „Гален Темелков” за определяне на кандидатите от МУ за годишна награда за учебната 2023/2024година**

Предоставените награди от фондация „Гален Темелков” са за студенти от специалност „Медицина“. Тази година фондацията ще връчи 3 награди в размер на 1000лв, 600лв и 400лв, съответно за кандидатите, класирали се на 1-во, 2-ро и 3-то място. Кандидатите ще бъдат класирани по точковата система, представена долу. Всеки студент, отговарящ на критериите, посочени по-долу, може да кандидатства за наградата всяка поредна година, без значение дали е бил одобрен предходната година.

**Критерии:**

* Кандидатът да е български гражданин и студент от специалност „Медицина“.
* Минимален успех много добър (4,50) като се взема предвид успехът от предходните два семестъра – зимен и летен на предходната учебна година. Документ, удостоверяващ успеха (копие от студентска книжка и др.).
* Финансово състояние на семейството на кандидатстващия студент\*. Деклариране на финансовото състояние на семейството (изисква се финансова декларация, издадена от съответния работодател, за средномесечен доход (брутен) на всеки член на семейството на студента през 6-те месеца преди месеца, в който кандидатствате за награда).
* Извънучебни дейности и постижения от различен характер\*\* (участие в студентски спортен отбор, НПО и други). Препоръчително е прилагането на сертификати, грамоти, допълнителна информация към посочените от кандидатстващия студент извънучебни дейности.

\*На кандидатите, чийто среден месечен доход на член от семейството е под минималната работна заплата в България за 2023г - 780лв. се прибавят точки като на всеки 5% под сумата се добавя 0,05т. към успеха на кандидата, както следва:

* 780 - 741лв. => +0,05т.
* 740,99 - 702лв. => +0,1т.
* 701,99 - 663лв. => +0,15т.
* 662,99 - 624лв. => +0,2т.
* 623,99 - 585лв. => +0,25т.
* 584,99 - 546лв. => +0,3т.
* 545,99 - 507лв. => +0,35т.
* 506,99 - 468лв. => +0,4т.
* 467,99 - 429лв. => +0,45т.
* 428,99 - 390лв. => +0,5т. и т.н.

\*\* Извънучебни дейности и постижения от различен характер носят предимство на кандидатите.  
На кандидатите се дават допълнителни точки при посещаване на извънкласна дейност. Извънкласните дейности се разделят на научна дейност, спортен клуб, клуб изкуства, доброволческа дейност, трудова дейност. За посещението на извънкласна дейност/и, от група кандидатстващият получава +0,05т за всяка група.

**Кандидатстване:** заявление (образец на заявлението може да бъде изтеглен от сайта на фондацията), документи, удостоверяващи финансовото състояние на семейството и успеха на ученика, и мотивационно писмо\*\*\* (максимум 800 думи), подадени до Фондация „Гален Темелков”. Мотивационното писмо да съдържа обосновка защо кандидатстващият заслужава да получи стипендията и как тя би допринесла за неговото образование, както и мотивацията му да остане, да практикува лекарската професия в България.

\*\*\*Мотивационното писмо също носи определени точки на кандидатите. Всеки член на комисията оценява мотивационните писма с оценка от 0,10 до 0,50 точки (през 0,05). След това се изчислява средноаритметичната стойност от оценките на всички членове на комисията и се добавя към общия сбор точки на съответния кандидат.

След преглед на писмените кандидатури и изчисляване на общия брой точки на кандидатите спрямо посочените критерии до втори кръг (интервю) се допускат първите 7 кандидати с най-висок брой точки. Интервюто ще се проведе в онлайн среда в удобно и за двете страни време.

След интервютата всеки от кандидатите получава от всеки от членовете на комисията оценка от 0,10 до 0,50. Оценките на всеки от членовете се добавят към точките на кандидатите от предходния кръг и кандидатите се класират според точките от двата кръга, като първите трима получават награда в размер на 1000лв, 600лв и 400лв, съответно за класиралите се на 1-во, 2-ро и 3-то място.  
При еднакъв брой точки след втори кръг се вземат предвид точките от първи кръг на класирането и съответно кандидатът с по-висок брой точки има предимство.

**Срокове:**

* подаване на документи – до 20 ноември 2023
* интервюта – 3 декември 2023
* обявяване на резултати – 5 януари 2024

**Комисия:** 5 членна комисия, която ще разглежда молбите, преценява и одобрява кандидатите по приоритетните критерии. Имената на членовете на комисията ще бъдат посочени до 15 ноември 2023 на сайта на Фондацията – www.foundation-gt.com

Документите за кандидатстване се подават на имейл адреса на фондация „Гален Темелков” – found.gt@gmail.com

За въпроси: на посоченият имейл адрес на Фондацията и на тел.: 0887877797; 0894736252.